**Opština Tutin**

Husein-bega Gradaščevića 7. 36320 Tutin, tel/fax: centrala +381(20)811 035, 811 123

Predsjednik +381 (20) 811 111, [www.tutin.org.yu](http://www.tutin.org.yu), e-mail: opstinatutin@nadlanu.com

**Republika Srbija**

**Opština Tutin**

**Opštinska Uprava**

**Odeljenje za budzet i finansije**

Datum: 10.11.2022. godine

Tutin

**ZAPISNIK**

**o sprovedenoj javnoj raspravi o Nacrtu odluke o budzetu opštine Tutin za 2023. godinu**

Javni poziv za javnu raspravu o nacrtu odluke o Budzetu opštine Tutin za 2023. godinu objavljen je internet stranici opštine Tutin: http://www.tutin.rs/dokumenta/javne-rasprave-2/

Dana 10.11. 2022.godine (četvrtak) sa početkom u 13,00 časova u Domu kulture (Kuća mira) održana je javna rasprava o Nacrtu odluke o Budzetu opštine Tutin za 2023.godinu.

Javnoj raspravi su prisustvovali: Predstavnici MZ, načelnik odeljenja za budzet i finansije i zaposleni u JLS, direktni i indirektni korisnici budžetskih sredstava, direktori i šefovi računovodstva osnovnih i srednjih škola, direktori i šefovi računovodstva indirektnih korisnika budzeta( PU „Habiba Stočević“ ; NB Dr „ Ejup Mušović“; Centar za kulturu, turizam, omladinu i sport) i mediji.

Opština Tutin, poslednjih nekoliko godina, transparentno i na prijemčiv način, objašnjava građanima osnovne elemente Odluke o budžetu, kroz prezentaciju Građanskog vodiča kroz nacrt odluke o budžetu. Građanski vodič, sadrži sve elemente predviđenih prihoda i rashoda, kako bi građani bili upoznati kako se formira budžet i kako se troši novac iz budžeta.

Rukovodilac odeljenja za budžet i finansije opštine Tutin, gđa. Sadeta Nezirović je kroz prezentaciju Građanskog vodiča, predstavila nacrt odluke o budžetu za 2023.godine, odnosno obrazložila programe i programske aktivnosti koji su planirani. Prisutne je bliže upoznala sa načinom na koji nastaje budžet opštine, kako se puni opštinska kasa, kako izgleda struktura prihoda i primanja u 2023.godini, i šta se promenilo u odnosu na 2022. godinu. Iznela je činjenicu da su pre izrade nacrta budžeta za 2023. godinu vršene konsultacije sa budžetskim korisnicima, a da je javnost upoznata putem Obaveštenja koje je objavljeno na zvaničnom sajtu Opštine da je budzetski proces u toku i da građani mogu uzeti učešće u donošenju budzeta.. Govorila je i o strukturi rashoda i izdataka po namenama za 2023.godinu, kao i o rashodima i izdacima po programima, programskim aktivnostima i projektima u 2023. godini.

Prezentovano je da je ovaj budžet programski i da iznos budžeta u nacrtu odluke iznosi 1,023,392,000.00

dinara. Projektovano je da će ukupni planirani prihodi i primanja našee opštineu 2023. godini biti smanjeni u odnosu na poslednju izmenu Odluke o budžetu za 2022. godinu za 331,468,834dinara.

Predstavljeni su najvažniji projekti od interesa za Opštinu Tutin: Izgradnja gradske vodovodne mreže, Izgradnja trotoara, nastavak- Rekonstrukcija gradskog trga, Pešterski vodovod-kućni priključci, Izgradnja opštinske zgrade, Povećanje energetske efikasnosti, Pomoć u kući za starija lica, Unapređenje bezbednosti saobraćaja u 2022.godini, Osnaživanje kapaciteta intererornih komisija za pružanje dodatne podrške deci za uključivanje u rani razvoj i obrazovanje.

Nakon svog obraćanja, Rukovodilac odeljenja za budzet i finansije je otvorio javnu raspravu i pozvao prisutne da uzmu učešće u istoj.

Muradija Čalaković jekao građanin tražila da se u budzet uvrsti projekat asfaltiranje ulice Branka Radičevića.

Predstavnici osnovnih škola su naglaasili su da imaju tužbe radnika koje se odnose na troškove prevoza. Očekuju dodatne troškove i potrbno je rešiti te novonastale probleme i predvideti ta sredstva u budzetu.

Gimnazija i Tehnička škola su takođe naglasili za probleme tužbi radnika koje se odnose na troškove prevoza i oni su tražili dodatna sredstva za te namene kao i dodatna sredstva za sanaciju vodovodnih cijevi koje su dotrajale.

Rukovodilac odeljenja za budzet i finansije opštine Tutin pozvala je sve prisutne da sve predloge na Nacrt Budzeta za 2023. godinu mogu dostaviti pismenim putem odeljenju za budzet i finansije uz konstataciju da će svi predlozi biti razmotreni.

Javna rasprava o Nacrtu budzeta opštine Tutin za 2023. godinu završena je u 14:30 časova.

Rukovodilac odeljenja za budžet i finansije

Sadeta Nezirović